En 36-årig mand måtte  klippes fri af sin bil, efter han i et solouheld på Kærvej ved Øster Hassing mellem Aalborg og Hals endte på en mark. - Han glemte at følge vejen og kørte ud i rabatten, hvor han mistede kontrollen, fortæller indsatsleder Bent Pedersen, der var første mand på stedet. Efter han mistede kontrollen, kom han op på vejen igen, men fortsatte så over i den modsatte grøft, hvor bilen slog en kolbøtte. Det var to forbipasserende, der slog alarm. Beredskabet måtte klippe bilisten fri af bilen. - Da jeg ankom til stedet havde han det efter omstændighederne fint. Men han blev for en sikkerheds skyld hentet af en ambulance, fordi der ved den slags uheld er risiko for indre skader og skader på ryg og nakke, lyder det fra indsatslederen.

Referat:
En køretur fik en brat slutning for en uopmærksom bilist, der endte på en mark ved Øster Hassing fredag formiddag.